stanford-oval/wikipedia huggingface dataset:
Paper Towns

| Paper Towns |
| --- | --- |

Ohjaaja:  Jake Schreier
Käsikirjoittaja:   Scott Neustadter  Michael H. Weber 
Perustuu:  John Greenin romaaniin Arvoitus nimeltä Margo (Paper Towns)
Säveltäjä:  Son Lux
Kuvaaja:  David Lanzenberg
Pukusuunnittelija:  Mary Claire Hannan
Pääosat:   Nat Wolff  Cara Delevingne  Halston Sage  Austin Abrams  Justice Smith  Jaz Sinclair 
Valmistustiedot
Valmistusmaa:  Yhdysvallat
Tuotantoyhtiö:  20th Century Studios
Levittäjä:  20th Century Studios InterCom Netflix
Ensi-ilta:  24. heinäkuuta 2015 (Yhdysvallat)
Kesto:  109,0 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Paper Towns on vuonna 2015 ensi-iltansa saanut elokuva, jonka on ohjannut Jake Schreier. Se perustuu John Greenin romaaniin Arvoitus nimeltä Margo (Paper Towns). Elokuvan pääosia näyttelevät Nat Wolff ja Cara Delevingne.
Arvoitus nimeltä Margo on John Greenin kolmas nuorten aikuisten romaani. Se julkaistiin 16. lokakuuta 2008. Elokuvan takia kirja on saanut kritiikkiä. Floridassa eräs vanhempi halusi koulupiirin poistavan sen lukulistalta seksuaalisen sisällön takia.
Juoni

Quentin on asunut lapsesta asti Margo Roth Spiegelmanin vieressä ja ihastunut tähän täysin ensinäkemästä. Quentin kutsuu tätä omaksi ihmeekseen. Quentinistä ja Margosta tulee melkein heti hyvät ystävät. Quentin ja Margo ajautuvat kuitenkin erilleen. Eräänä yönä Margo tulee Quentinin ikkunasta  sisään ja kertoo tarvitsevansa Quentinin autoa. 
He lähtevät Margon kanssa kostoretkelle, esimerkiksi nappaamaan kuvan Margoa pettäneestä ex-poikaystävästä alasti.
Yön jälkeen Margo kuitenkin katoaa. Quentin ja hänen ystävänsä Ben, Radar ja Lacey lähtevät pitkälle matkalle New Yorkiin etsimään Margoa saamiensa vihjeiden avulla. Perillä Margoa ei kuitenkaan näy. Quentinin kaverit lähtevät edeltä takaisin Quentinin autolla. Kun Quentin on etsinyt Margoa tarpeeksi, hän päättää lähteä itsekin kotiin bussilla. Kun Quentin on ostamassa lippua bussiin, hän näkee Margon ja juoksee tytön perään. Margo on yllättynyt, kun näkee Quentinin, koska ei odottanut tämän tulevan hänen luokseen. Quentin kertoo rakastavansa Margoa, he suutelevat ja Quentin lähtee kotiin, vaikkakin ilman Margoa. Quentin menee päättäjäistansseihin ja valmistuu sen jälkeen. Quentin ja hän ystävänsä lähtevät eri collegeihin ja he erkaantuvat.
Rooleissa

| 0 | 1 | 2 |
| --- | --- | --- |
|  Nat Wolff  | … |  Quentin ”Q” Jacobsen   |
|  Josiah Cerio  | … |  Quentin nuorena   |
|  Cara Delevingne  | … |  Margo Roth Spiegelman   |
|  Hannah Alligood  | … |  Margo nuorena   |
|  Halston Sage  | … |  Lacey Pemberton    |
|  Austin Abrams  | … |  Benjamin ”Ben” Starling    |
|  Kendall McIntyre  | … |  Ben nuorena   |
|  Justice Smith  | … |  Marcus ”Radar” Lincoln   |
|  Jaz Sinclair  | … |  Angela   |
|  Cara Buono  | … |  Connie Jacobsen   |
|  Griffin Freeman  | … |  Jason ”Jase” Worthington   |
|  Caitlin Carver  | … |  Rebecca "Becca" Arrington   |
|  Meg Crosbie  | … |  Ruthie Spiegelman    |
|  Susan Macke Miller  | … |  Debbie Spiegelman    |
|  Tom Hillmann  | … |  Josh Spiegelman    |
|  RJ Shearer  | … |  Chuck Parson   |
|  Jim Coleman  | … |  Otis Warren   |
|  Lane Lovegrove  | … |  Robert Joyner   |
|  Ansel Elgort  | … |  Mason    |
|  Stevie Ray Dallimore  | … |  Hank Jacobsen    |
|  John Green  | … |  Dwight Arrington    |
Arvioita

Turun Sanomien Päivi Valotien mukaan tavanomaisena high school -elokuvana alkava Paper Towns muuttuu ensin höperöksi ja miltei pitkästyttäväksi mysteeritarinaksi, mutta parantaa sitten menoaan loppuaan kohden kun aluksi aika yksioikoiset hahmot syvenevät.
Dustin Pedroia

Pedroia vuonna 2012
Dustin Luis Pedroia (s. 17. elokuuta 1983 Woodland, Kalifornia) on yhdysvaltalainen baseballpelaaja, joka on vuodesta 2006 pelannut MLB-liigan Boston Red Soxissa. Hänen ulkopelipaikkansa on kakkosvahti.
Pedroia on voittanut Red Soxin kanssa World Seriesin kausilla 2007 ja 2013. Kaudella 2008 hänet valittiin American Leaguen arvokkaimmaksi pelaajaksi sekä vuosina 2008, 2009, 2010 ja 2013 American Leaguen tähdistöjoukkueeseen.
Aiheesta muualla

Kuvia tai muita tiedostoja aiheesta Dustin Pedroia Wikimedia Commonsissa
Pays de la Loire

Pays de la Loire on Ranskan hallintoalue, jonka pääkaupunki on Nantes. Alue koostuu Loire-Atlantiquen, Mayennen, Maine-et-Loiren, Sarthen ja Vendéen departementeista, jotka jakautuvat edelleen 17 arrondissementtiin, 192 kantoniin ja 1 503 kuntaan. Pays de la Loire'ssa asui vuoden 2007 alussa 3 482 594 asukasta.
Maantiede

Pays de la Loiren pinta-ala on 32 082 km². Niin sanottu Amorican massiivi (ransk. Massif Armoricain) ulottuu Pays de la Loiren Mayennen ja Loire-Atlantiquen departementteihin, sekä osittain Maine-et-Loiren ja Vendéen pohjoisosiin. Sarthe ja Maine-et-Loiren itäiset osat kuuluvat maantieteelliseen Pariisin syvänteeseen. Loire virtaa alueella idästä länteen ja muita merkittäviä vesistöjä alueella ovat Vilane, Erdre, Maine, Mayenne ja Sarthe-joet. Alueen maaperä on pääosin hapanta. Ilmasto alueella on merellinen.
Väestö

Pays de la Loire on muuttovoittoinen alue. Alueelta muutti vuosien 1999–2005 välillä noin 180 000 henkilöä alueelle muuttaessa noin 220 000 henkilöä. Houkuttelevimpia alueita muuttajien kannalta olivat Nantes, Saint-Nazaire, Le Mans ja Angers. Pays de la Loiren väestö on Ranskan mittakaavassa hieman keskiarvoa nuorempaa ja vuonna 2004 alle 20-vuotiaita oli väestöstä 26 % Ranskan keskiarvon ollessa 25 %. Yli 60-vuotiaita oli vuonna 2004 yhteensä 21 % väestöstä.
Talous

Pays de la Loiren maataloudelle tyypillinen piirre on karjankasvatus ja alue onkin Ranskan johtavia maidon, sekä naudan- ja sianlihan tuottajia. Maaperän happamuuden takia maan kalkitseminen ja lannoitteiden runsas käyttö on yleistä. Saumurin ja Angersin alueilla kasvatetaan viiniä, josta valmistetaan tyypillisesti kuivaa valkoviiniä. Viljan, kuten esimerkiksi maissin kasvatus on yleistynyt etenkin Pays de la Loiren itäisillä alueilla. Niitä tuotetaan paljolti rehuksi. Teollisuuden suurimpia haaroja alueella on ruokateollisuus. Muut perinteiset teollisuuden alat, kuten esimerkiksi laivanrakennus ovat olleet taantumaan päin. Tämä on kuitenkin osittain korvautunut auto- ja elektroniikkateollisuudella. Palveluala on kasvanut työllistäjänä nopeasti. Alueella harjoitetaan raudan ja uraanin kaivostoimintaa.
Dorothy Eden

| Dorothy Eden> Henkilötiedot |
| --- | --- |
Syntynyt: 1912 Uusi-Seelanti
Kuollut: 1982 (69–70 vuotta) Lontoo, Britannia
Kansalaisuus:  Uusi-Seelanti
Ammatti:  kirjailija
Kirjailija
Salanimi: Mary Paradise
Äidinkieli: englanti
Tuotannon kieli: englanti
Aiheesta muualla
Löydä lisää kirjailijoitaKirjallisuuden teemasivulta
Dorothy Eden, kirjailijanimi Mary Paradise, (1912 Uusi-Seelanti – 1982 Lontoo, Britannia) oli uusiseelantilainen kirjailija. Hän muutti Englantiin 1954.
Eden työskenteli kotimaassa asianajotoimistossa sihteerinä. Hänen esikoisromaaninsa The Singing Shadows ilmestyi 1940, mutta hän oli kirjoittanut jo sitä ennen kertomuksia lapsille ja juttuja lehtiin. Hänen teoksensa ovat romanttista viihdettä, mutta häntä on sanottu Rouva Makaaberiksi.
Suomennetut teokset

Bella (1981), suom. Heikki Karvonen, Tammi 1981
Elämä kulkee ohi (Melbury Square), suom. Sisko Pylkkänen, Tammi 1972
Enemmän kuin rakkaus (Never call it loving), suom. Lea Karvonen, Tammi 1966
Jokainen päivä, jokainen tunti (The vines of Yarrabee), suom. Lea Karvonen, Tammi 1970
Kenraalin tytär (The Salamanca drum), suom. Kerttu Kauniskangas, Tammi 1978
Lohikäärmeen aika (The time of the dragon), suom. Eva Siikarla, Tammi 1976
Maidenshallin arvoitus (The Storrington papers), suom. Kaarina Krohn, Tammi 1979
Miljonäärin tytär (The millionaire’s daughter), suom. Lea Karvonen, Tammi 1975
Missä olet, morsian (Waiting for Willa), suom. Liisa-Maria Piila, Tammi 1971
Perijätär (The American heiress), suom. Kaija Kauppi, Tammi 1981
Puhu minulle rakkaudesta (Speak to me of love), suom. Hilkka Pekkanen, Tammi 1974
Rakastan sinua, Kate (An important family), suom. Kristiina Drews, Tammi 1982
Usvien talo (Winterwood), suom. Terttu Järvilehto, Tammi 1989
Valkea lintu (The bird in the chimney), suom. Marjatta Nevakivi, Tammi 1964
Varjovaimo (The shadow wife), suom.Inkeri Hämäläinen, Tammi 1968
Villiruusun maa (Sleep in the woods), suom. Kerttu Lappalainen, Tammi 1985
Downtown Boys

| ”Downtown Boys” Infernal |
| --- | --- | --- |

Singlen tiedot
 Albumilta: Electric Cabaret
 Julkaistu: 14. huhtikuuta 2008
 Tuottaja(t): Lina Rafn, Paw Lagermann
 Kesto: 04.15
 Levy-yhtiö: Central Station
Infernalin muut singlet
| ”I Won’t Be Crying” 2007 | ”Downtown Boys” 2008 | ”Whenever You Need Me” 2008 |
Downtown Boys on tanskalaisen dance-musiikkiyhtyeen Infernalin ensimmäinen single levyltä Electric Cabaret.
Kappale esitettiin ensi kerran 12. huhtikuuta 2008 tanskalaisessa palkintogaalassa Boogie Prisen. Single julkaistiin iTunesissa ja radiosoitto aloitettiin 14. huhtikuuta 2008.
Single vuoti internetiin 11. huhtikuuta, sisältäen molemmat versiot kappaleesta (original & extended) muutama tunti ennen ensiesitystä.
Musiikkivideo

Kappaleen musiikkivideo kuvattiin New Yorkissa aikavälillä 9.–11. huhtikuuta vuonna 2008. Videon ohjasi Loic Maes, joka on myös ohjannut Infernalin aikaisemmat videot "Ten Miles" ja "I Won't Be Crying".
Kuvakaappaus musiikkivideosta
ESP

ESP voi tarkoittaa seuraavia:
ESP (Electric Sound Products), japanilainen kitaramerkki
ESP (engl. Encapsulating Security Payload), IPsec-tietoliikenneprotokollien vaihtoehtoinen osa
ajonvakautusjärjestelmä, ESP (engl. Electronic Stability Program), tiettyjen autovalmistajien käyttämä nimitys autojensa ajovirheitä korjaavasta järjestelmästä
Euroopan sosiaalinen peruskirja, ESP, Euroopan neuvoston ihmisoikeuksiin liittyvä sopimus
yliaistinen havaitseminen, ESP (engl. Extra-Sensory Perception), parapsykologian käsite
E.S.P., Bee Gees -yhtyeen albumi ja albumin nimikappale vuodelta 1987
Espanja, maatunnus ESP
Eric Singer Project, yhdysvaltalainen yhtye.
ESP, (engl. Email Service Provider), sähköpostipalveluntarjoaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”ESP”, voi hakea sivunnimihaulla, laajalla sivunnimihaulla tai tekstihaulla.
E. M. Pekkinen

| E> M. Pekkinen Oy |
| --- | --- |
Yritysmuoto:  osakeyhtiö
Perustettu:  1960 
Toimitusjohtaja:  Tahvo Pekkinen 
Liikevaihto:   25 milj. € (2017) 
Liikevoitto:   -135 000 € (2017) 
Henkilöstö:  84 (2017) 
Kotisivu:  www.empekkinen.fi
Infobox OKVirheellinen NIMI-arvo: 
Maanrakennusliike E. M. Pekkinen Oy oli suomalainen maarakennusalan perheyritys. Vuonna 1960 perustettu yritys hakeutui konkurssiin syyskuussa 2024, mukaan lukien sen maa- ja kallioporauksiin erikoistunut tytäryhtiö Fingeo Oy.
Yrityksen perustaja oli Erkki M. Pekkinen. Yritys työllisti 88 henkeä vuonna 2016 liikevaihdon ollessa 29 miljoonaa euroa. Toimitusjohtaja oli Tahvo Pekkinen.
Yhtiön viime vuosien rakennuskohteisiin kuuului Helsingin keskustakirjaston maanrakennus- ja kellarin betonirakennusurakka. Muita urakoita ovat olleet Jorvin sairaalan perustustyöt ja Helsingin metroon sekä Helsingin seudun junaratoihin liittyvät työt. Yhtiö on toteuttanut myös maakaasulinjatöitä.
Konkurssihetkellä syyskuussa 2024 E. M. Pekkinen oli mukana Helsingin kaupungille tehtävissä rakennustöissä muun muassa Hakaniemen Lyyra-korttelissa, Ala-Malmin Longinojanpuistossa, Marian sairaalan liepeillä Kampissa ja Katajanokanlaiturilla.
Aiheesta muualla

E. M. Pekkinen
Eero Koivulehto

Eero Reino Koivulehto (16. kesäkuuta 1923 Viipuri – 25. kesäkuuta 2007 Helsinki) oli suomalainen yrittäjä ja yritysjohtaja, joka sai kauppaneuvoksen arvonimen.
Koivulehdon vanhemmat olivat toimitusjohtaja Reino Veikko Koivulehto, aiemmin Björklund, ja Elvi Edith Eriksson ja puoliso vuodesta 1945 Sirkka Raili Riisla. Koivulehto tuli ylioppilaaksi Viipurin reaalikoulun maanviljelys- ja kauppalyseosta 1940 ja harjoitti lainopin opintoja Helsingin yliopistossa 1940–1941. Hän oli Rauta- ja Konetarvike Oy:n, vuodesta 1978 Rauta ja Konetarve Oy, konttoripäällikkö Helsingissä 1945–1953, varatoimitusjohtaja ja hallituksen jäsen vuodesta 1954 ja toimitusjohtaja vuodesta 1962. Koivulehto oli myös Viipurin Autola Oy:n toimitusjohtaja 1954–1956 ja hallituksen puheenjohtaja vuodesta 1957 ja Suomen Auto Oy:n hallituksen jäsen vuodesta 1962. Hänellä oli lisäksi useita luottamustehtäviä. Molempiin sotiin osallistunut Koivulehto oli sotilasarvoltaan reservin luutnantti (1956). Hän sai kauppaneuvoksen arvonimen 1983. Rallia nuorempana harrastanut Koivulehto voitti voitti 1955 ja 1956 Hankirallin, kartanlukijanaan Erkki Haarla.
Diplomi-insinööri, yrittäjä ja yritysjohtaja Yrjö Koivulehto (1925–1992), joka sai myöskin kauppaneuvoksen arvonimen, oli Eero Koivulehdon veli.
Downtown Battle Mountain

| Downtown Battle Mountain Dance Gavin Dance |
| --- | --- | --- |

Studioalbumin tiedot
 Äänitetty : tammikuu - helmikuu 2007
 Julkaistu: 15. toukokuuta 2007
 Formaatti: LP, digitaalinen, CD
 Tuottaja(t): Kris Crummett
 Tyylilaji: post-hardcore
 Kesto: 40.05
 Levy-yhtiö: Rise
Dance Gavin Dancen muut julkaisut
| Whatever I Say Is Royal Ocean 2006 | Downtown Battle Mountain 2007 | Dance Gavin Dance 2008 |
Singlet albumilta Downtown Battle Mountain
 ”And I Told Them I Invented Times New Roman” Julkaistu: 2007  ”Lemon Meringue Tie” Julkaistu: 2007  ”The Backwards Pumpkin Song” Julkaistu: 2007  ”Open Your Eyes and Look North” Julkaistu: 2007
Downtown Battle Mountain on yhdysvaltalaisen post-hardcore -yhtye Dance Gavin Dancen esikoisalbumi, jonka julkaisi Rise Records 15. maaliskuuta 2007. Albumilta julkaistiin neljä singleä ja yhtye julkaisi albumille jatko-osan Downtown Battle Mountain II vuonna 2011.
Albumin nimi tulee Nevadan Battle Mountain -vuoresta, jossa yhtye vieraili samoihin aikoihin kun albumia sanoitettiin. Yhtyeen entinen kitaristi Sean O' Sullivan lähti pois yhtyeestä albumin julkaisun jälkeen.
Kappaleet

Untitled – 0.48
And I Told Them I Invented Times New Roman – 4.48
It's Safe to Say You Dig the Backseat – 5.14
Strawberry André – 3.13
Lemon Meringue Tie – 3.51
The Backwards Pumpkin Song – 4.06
Antlion – 3.19
Turn Off the Lights, I'm Watching Back to the Future – 3.59
Open Your Eyes and Look North – 4.29
Surprise! I'm from Cuba, Everyone Has One Brain – 4.54
12 Hours, 630 Miles – 1.23
Eero Vartiainen

| Eero Vartiainen> Henkilötiedot |
| --- | --- |
Syntynyt: 27. helmikuuta 1949 (ikä 75) Oulu
Kansalaisuus:   Suomi
Jääkiekkoilija
Pelipaikka:  hyökkääjä
Maila:  vasen
Pelaajaura
Pääsarjaura:  1977–1980
Seurat:  Oulun Kärpät (SML, I-div)
Eero Vartiainen (s. 27. helmikuuta 1949 Oulu) on suomalainen jääkiekkoilija. Vartiainen edusti vuosina 1972–1979 Oulun Kärppiä Suomen sarjassa, I-divisioonassa ja jääkiekon SM-liigassa. SM-liigassa Vartiainen pelasi 69 ottelua, joissa hän teki 13 maalia ja antoi 14 maalisyöttöä. Kärppiä hän edusti urallaan yhteensä 186 ottelun verran.
Out of Jimmy’s Head

| Out of Jimmy's Head |
| --- | --- |
Tyyli:  Live Action/Animaatio
Kestoaika:  22 min.
Luoja(t):  Timothy McKeon Adam Pava
Pääosissa:  Dominic Janes Jon Kent Etheridge Bil Dwyer Tinashe Kachingwe Matt Knudsen Rhea Lando
Alkuperämaa:   Yhdysvallat
Alkuperäiskieli:  englanti
Verkko:   Cartoon Network
Esitetty:  14. syyskuuta 2007 –
Jaksoja:  20
Tuotanto
Ohjaaja(t):  Sean McNamara Savage Steve Holland Jonathan Winfrey Jonathan Judge
Käsikirjoittaja(t):  Timothy McKeon Adam Pava Mike Yank Conrad Klein Kevin Seccia Eric Kaplan
Tuotantoyhtiö(t):  Brookwell-McNamara Entertainment Cartoon Network Studios
Palkinnot
Voitetut:  Young Artist (2008)
Ehdokkuudet:  Young Artist (2008)
Aiheesta muualla
Virallinen sivusto
IMDb 
Out of Jimmy's Head on yhdysvaltalainen Cartoon Network Studiosin ensimmäinen tuottama televisiosarja, jossa on sekoitus elävää ja piirrettyä kuvaa. Sarja perustuu vuoden 2006 televisioelokuvaan Re-Animated. Out of Jimmy's Headin ovat tuottaneet Brookwell McNamara Entertainment yhdessä Cartoon Network Studiosin kanssa.
Sarjaa esitettiin ensi kerran 14. syyskuuta 2007 Yhdysvalloissa ja Suomessa maksullisella Cartoon Networkilla 7. heinäkuuta 2008.
Juoni

Sarja jatkaa elokuvan Re-Animatedin tapahtumista, kun varhaisteini-ikäinen Jimmy Roberts joutuu onnettomuuteen Gollyworldissä huvipuistossa, joka perustuu animaatiohahmoon Golly Gopher. Jimmyn aivot vahingoittuvat onnettomuudessa ja hän saa tilalle aivosiirteen myötä kuuluisan piirtäjän Milt Appledayn aivot. Appleday loi muun muassa Golly Gopherin, Tuxin ja Croccon, sekä useita muita piirroshahmoja. Hän kärsi skitsofreniasta, jonka myötä nyt myös Jimmy kykenee näkemään piirroshahmoja oikeassa elämässä. Miltin poika Sonny Appleday haluaa isänsä aivot itselleen, jolla hän suunnittelee tulevansa loistavaksi piirtäjäksi ja valloittavansa tämän avulla maailman.
Hahmot

Jimmy Roberts
Craig Wheeler
Robin Wheeler
Sonny Appleday
Ken Roberts
Louisa Roberts
Yancy Roberts
Hahmot > Piirroshahmot

Golly Gopher
Dolly Gopher
Tux
Crocco
Pickles & Prickles
Rooleissa

| 0 | 1 | 2 |
| --- | --- | --- |
|  Dominic Janes  | … |  Jimmy Roberts   |
|  Jon Kent Ethridge  | … |  Craig Wheeler   |
|  Tinashe Kachingwe  | … |  Robin Wheeler   |
|  Matt Knudsen  | … |  Sonny Appleday   |
|  Bil Dwyer  | … |  Ken Roberts   |
|  Rachel Quaintance  | … |  Louisa Roberts   |
|  Rhea Lando  | … |  Yancy Roberts   |
|  Ryan Eggold  | … |  Mike Werewolfowitz   |
Rooleissa > Äänirooleissa

| 0 | 1 | 2 |
| --- | --- | --- |
|  Carlos Alazraqui  | … |  Golly Gopher   |
|  Ellen Greene  | … |  Dolly Gopher   |
|  Tom Kenny  | … |  Tux   |
|  Brian Posehn  | … |  Crocco   |
|  Dominic Janes  | … |  Jimmy Roberts   |
Aiheesta muualla

TV.com (Arkistoitu – Internet Archive) (englanniksi)
Dustin Jeffrey

| Dustin Jeffrey |
| --- | --- |

Henkilötiedot
Syntynyt: 27. helmikuuta 1988 (ikä 36) Sarnia, Ontario, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä / vasen laitahyökkääjä
Maila:  vasen
Pituus:  185 cm
Paino:  93 kg
Pelaajaura
Pääsarjaura:  2008–
Aik. seurat:  Pittsburgh Penguins (NHL) Wilkes-Barre/Scranton (AHL( Medveščak Zagreb (EBEL) Dallas Stars (NHL) Texas Stars (AHL)  Utica Comets (AHL) Bridgeport Sound Tigers (AHL) Arizona Coyotes (NHL) Springfield Falcons (AHL) Lausanne HC (NLA) SC Bern (NLA) Grizzlys Wolfsburg (DEL)
NHL-varaus:  171. varaus, 2007 Pittsburgh Penguins
Dustin Jeffrey (s. 27. helmikuuta 1988 Sarnia, Ontario, Kanada) on kanadalainen jääkiekkoilija, pelipaikaltaan keskushyökkääjä tai vasen laitahyökkääjä. Penguins varasi Jeffreyn 171. pelaajana NHL:n varaustilaisuudessa 2007.
Ura

Jeffrey pelasi kauden 2004–2005 OHL:n Mississauga IceDogsissa ollen joukkueen sisäisen pistepörssin yhdeksäs 25 pisteellä. Seuraavan kauden hän aloitti samassa seurassa tehden 30 ottelussa 15 pistettä, mutta siirtyi kesken kauden saman sarjan Sault Ste. Marie Greyhoundsiin, jossa pelasi 39 ottelua ja teki 23 pistettä ollen joukkueen sisäisen pistepörssin kahdeksas. Jeffrey jatkoi seurassa myös kaudet 2006–2007 ja 2007–2008 voittaen joukkueen sisäisen pistepörssin kummallakin kaudella kerättyään 92 ja 97 pistettä. OHL:n pistepörssissä hän oli 15:s ja yhdeksäs.
Jeffrey pelasi kauden 2007–2008 aikana myös 15 pudotuspeliottelua hänet vuonna 2007 NHL:ään varanneen Pittsburgh Penguinsin farmijoukkueessa AHL:n Wilkes-Barre/Scranton Penguinsissa. Kaudella 2008–2009 hän debytoi NHL:ssä 26. joulukuuta 2008 New Jersey Devilsiä vastaan. Ensimmäisen NHL-maalinsa Jeffrey teki 1. tammikuuta 2009 Boston Bruinsia vastaan. Suurimman osan kautta hän vietti kuitenkin Wilkes-Barre/Scrantonissa ollen joukkueen seitsemänneksi paras pistemies 37 pisteellä.
Kaudella 2009–2010 Jeffrey pelasi vain yhden NHL-ottelun, mutta voitti farmissa 71 pisteellä joukkueen sisäisen pistepörssin ja sijoittui AHL:n pistepörssissä 13:nneksi. Kaudella 2010–2011 hän pelasi NHL:ssä 25 ottelua tehden 12 pistettä ja farmissa 40 ottelua tehden 45 pistettä, joilla sijoittui joukkueen sisäisen pistepörssin kolmanneksi. Kaudella 2011–2012 Jeffrey pelasi NHL:ssä 26 ottelua ja farmissa kaksi ottelua.
Jeffrey pelasi NHL-kauden 2012–2013 alkua lykänneen työsulun aikana kroatialaisseura KHL Medveščak Zagrebissa Itävallan Erste Bank Eishockey Ligassa. Marraskuussa 2013 Jeffrey siirtyi kesken kauden 2013–2014 Dallas Starsiin, joka hankki hänet Pittsburgh Penguinsin siirrettyä hänet waivers-listalle. Jeffrey siirtyi vuoden sopimuksella Vancouver Canuksiin heinäkuussa 2014.
Paperboy

| Paperboy |
| --- | --- |

Kehittäjä:  Atari Games
Julkaisija:  Atari Games
Jakelija:  Atari Games ja App Store
Taiteilija:  Dave Ralston
Ohjelmoija:  John Salwitz
Julkaistu:   huhtikuu 1985
Lajityyppi:  toimintapeli
Pelimuoto:  yksinpeli
Alusta:  Acorn Electron, Amiga, Amstrad CPC, Apple II, Apple IIgs, kolikkopeli, Atari Lynx, Atari ST, BBC Micro, Commodore 16, DOS, Game Boy, Game Boy Color, Game Gear, Nintendo Entertainment System, Sega Mega Drive, Sega Master System, ZX Spectrum
Lisää peliartikkeleitaVideopelien teemasivulla
Paperboy on Atari Gamesin kehittämä ja julkaisema toimintapeli. Peli on julkaistu vuonna 1985 kolikkopelinä ja sen jälkeen useille muille alustoille.
Pelin nimiruudussa vuosiluku on 1984, mutta pelin julkaisu oli huhtikuussa 1985. Peli julkaistiin Atari System 2 -kolikkopelialustalle.
Pelaaminen

Pelissä pelaaja on lehdenjakaja, joka liikkuu polkupyörällä.
Peli on kuvattu isometrisestä kuvakulmasta. Pelaajan on väisteltävä esteitä ja toimitettava sanomalehtiä tilaajille. Lehtien tilaajien asunnot ovat kirkkailla väreillä kun taas ei-tilaajat ovat värittömiä ja synkkiä. Pisteitä annetaan lehden heiton osumatarkkuudesta: etuovelle tai postilaatikkon osuminen antaa korkeat pisteet kun taas ikkunoiden rikkomisesta menettää tilaajia. Lisälehtiä voi kerätä katoilta ja kenttien lopussa on esterata.
Vastaanotto

Pelin Commodore 64 -versio sai arvosanaksi 8/10 Commodore User -lehden arvostelussa.
Mikrobitin Niko Nirvi antoi pelin kotitietokonekäännökselle (tarkkaa alustaa määrittelemättä) kolme tähteä viidestä.
Vaikutus

Pelin on sanottu olevan varhaisia pelejä, joissa valinnanvapaus on osa pelikokemusta. Pelissä voi tehdä laittomia asioita kuten rikkoa ikkunoita, joista eräistä on negatiivisia seurauksia. Samoin pelissä voi tehdä sankarillisia asioita kuten pelastaa lapsen tai estää ryöstön.
Pelin seuraaja on Paperboy 2, jossa voi pelata tyttönä.
Aiheesta muualla

Paperboy MobyGamesissa (englanniksi)
Paperboy Arcade History -sivustolla (englanniksi)
Paperboy Killer List of Videogamesissä (englanniksi)
Paperboy Internet Movie Databasessa (englanniksi)
Lemon64-sivustolla (englanniksi)
Classic Game Postmortem: Paperboy (YouTube) (englanniksi)
Eero Urpola

Eero Elis Viljo Urpola (12. syyskuuta 1911 Turku – 23. joulukuuta 1939 Muolaa) oli suomalainen arkkitehti. Hän suunnitteli vuonna 1937 peruuntuneita vuoden 1940 Helsingin olympialaisia varten funktionalistisen puisen myyntikioskin, joita ehti valmistua yksi vuonna 1939 Munkkiniemeen Laajalahden aukiolle. Kioskia siirrettiin myöhemmin noin 50 metrin päähän alkuperäisestä sijaintipaikasta, mutta se on edelleen kunnostettuna käytössä kesäkahvilana. Urpolan suunnittelema kioski oli mitoiltaan ja ulkonäöltään pienin erotuksin lähes samankaltainen kuin Helsingin kaupunginarkkitehti Gunnar Taucherin myöhemmin suunnittelema suorakaiteinen lipallinen myyntikioski. Taucherin suunnittelemia lippakioskeja rakennettiin useita kappaleita vuoden 1952 Helsingin olympialaisia varten ja näitä kioskeja on säilynyt 19 kappaletta.
Vänrikkinä JR 14:ssä palvellut Eero Urpola kaatui talvisodan aikana Muolaan Taaperniemessä 23. joulukuuta 1939.